《大水》
宋代·方一夔

长时烟雨弄梅黄，身似枯株守破窗。云气冒山天失昼，水声撼屋浪翻江。

田通小涧频障土，船上高原屡徙桩。举世滔滔何日息，笑倾床下古罂缸。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。